Chjama è rispondi

U Chjama è rispondi hè un cantu monòdicu impruvisatu, è soprattuttu un cuntrastu in rima trà dui o parechji impruvisadori. 'Ssu modu corsu di cantà, si ritrova sott'à formi più o menu diversi in parechji lochi di u Meditarraniu cum'è par asempiu a Sardegna. U versu di u Chjama è rispondi hè quillu tradiziunali chì si trova ind'i paghjelli, vali à dì cumpostu da ottu sìllabi. L'impruvisadori usani sempri una strufata di sei versi uttosìllabi. Pà i rimi, si sentini pà u più rimi neschi.

In certi paesi di u Taravu, u chjama è rispondi hè chjamatu a "paghjedda", chì faci rifarenza à un cantu trà un "paghju" d'impruvisadori.  

Impruvisadori
Frà l'impruvisadori d'avà, si poni mintuvà:
 Roccu Mambrini, di Zilia, dettu "U russignolu di Zilia"
 Ghjuvan'Petru Ristori (di A Riventosa)
 Carlinu Orsucci (di Tallone)
 Simonu Agostini
 Paulu Calzarelli
 Cristofanu Limongi
 Ghjuvan'Luigi Villanova (di Calinzana)
 Francescu Santini (di Merusaglia)
 Luigi Savignoni (di A Petra di Verde)
 Francescu Simeoni
 Ghjuvan'Francescu Luciani (d'Erbaghjolu)
 Olivieru Ancey.

Ligami
 Chjama è rispondi d'Alzipratu in 1985
 Voce cumune, Chjama è rispondi di Natale 2000
 Pueti impruvisatori di chjami è rispondi: incù Olivier Ancey - Charly Orsucci - Roccu Mambrini (Dettu U Rusignolu di Zilia)